**הגשת מועמדות לאות הנשיא**

"כחברה, המשימה הגדולה העומדת בפנינו היא ביצירה של מרחב שיח חדש, מרחב שיכשיר אזרחים ישראלים לדבר אלו עם אלו, ובעיקר להקשיב אלו לאלו. בשעות כאלה אנחנו צריכים ללמוד מחדש איך לדבר, איך לשוחח, איך לחלוק בלי לשלול, איך להתווכח, גם אם לא נסכים.." **נשיא המדינה – ראובן ריבלין** מתוך כתבה של **לקיחת אחריות** מידיעות אחרונות נובמבר 2014.

השקפת עולם זו אנו דוגלים בה מזה שנים רבות. לשם כך, ביה"ס שם לעצמו מטרה בתוך התכנית השנתית ליוזמות ביצירת מרחבים ומעגלים שונים בעזרת תכניות ופרויקטים מיוחדים כדי לצור שיח ודיאלוג בין קבוצות שונות שחיות ביחד.

האסטרטגיה שאימצנו היתה להתחיל מהאמונה שלנו בביה"ס כמקדם שותפות בהרבה רבדים כבסיס עבודה פנימי, ועד לבניית שותפויות חיצוניות בעזרת מפגשים רב תרבותיים עם קבוצות שונות.

**עיקרון השותפות** בעיננו כביה"ס, מתחיל קודם בניהול עצמי ושותפות פנימית בכמה רמות –תלמידים- תלמידים, מורים –תלמידים , הורים- תלמידים... ומאוחר יותר בניית שותפות בין ביה"ס לבין בתי ספר ממגזרים שונים באמצעות פרויקטים ותכניות מגוונות.

אנו רואים את המושג שותפות כערך חשוב ביותר. שותפות אין פירושה שוויון, שותפות משמעה מפגש אמיתי בין שונים, המייצרת סוג של **"ביחד"**. משמעו של עיקרון זה היא שהתלמידים והצוות החינוכי שותפים בניהול מפגשים ופרויקטים משותפים ברבדים שונים, וחולקים את הכוח, בהחלטות ובתרומה שהם תורמים למען אותה מטרה. שוב, כל זאת בהתאם לתפקידים השונים שהם מחזיקים וליכולות השונות והייחודיות של כל אחד.

ההתמקדות בשותפות משמעה תשומת לב מתמדת ליחסי העוצמה הלא-סימטריים בין הצוות החינוכי לתלמידים, ושימוש מושכל ביחסים אלה על מנת שכל שותף בביה"ס ימצא את עצמו וילמד לנהל את עצמו, את רצונותיו ואת צרכיו מול האחרים ומול ביה"ס. השימוש בשותפות ככלי מחייב מפגש משמעותי בין עצמי והאחר. על מנת להיות שותפים יש להכיר ביכולות ובמגבלות של כל אחד וללמוד לפעול יחד. מתוך כך התלמידים לומדים להכיר את עצמם, את כוחם להשפיע, את המגבלות של כוח זה ואת הצורך בדיאלוג ובהיכרות עם האחר על מנת להשפיע. דוגמאות לעבודה של שותפות בתוך ביה"ס הן אספות קבועות בבית הספר בהן הצוות החינוכי ומועצת התלמידים מחליטים יחד החלטות משמעותיות לחיי ביה"ס – החל מקביעת איזה פעילויות חברתיות ובלתי פורמאליות שיקבעו עד סוף השנה , תקנון ביה"ס וכו'..

מכיוון ששותפות כאן אינה נרדפת לשוויון, יש לה גבולות. ברור למשל שהתלמידים לא יהיו שותפים להחלטות מסוימות כגון שינוי כללי היסוד של ביה"ס או קבלה או פיטורים של אנשי צוות. הדיבור הפתוח על גבולות השותפות מהווה גם הוא כלי להכרה במקומו של כל אחד במערכת ולפיתוח דרכים מותאמות להבעה של רצונות וצרכים.

עקרון השותפות מתקיים במעגלים מתרחבים, החל מהקשר בין התלמיד למחנך, דרך התנהלות הצוות החינוכי ועד לניהול ביה"ס עצמו. ברבדים משתנים אלו אנו מחפשים את הדרכים למצוא את המפגש בין שונים ולחלוק את האחריות וההחזקה, זאת תוך מתן מקום אישי ושונה לכל אחד.

עיקרון זה מייצר עבודה עם דגש תהליכי. הוא מחייב דיבור ודיאלוג מתמיד בין השותפים השונים בין אם בתוך צוות החינוכי בביה"ס, בהנהלת ביה"ס או בין התלמיד למחנך או בין תלמידים/ מורים של ביה"ס עם תלמידים/מורים אחרים ממגזרים שונים. בכדי לאפשר דיאלוג מתמיד זה אנו יוצרים מרחבים של דיאלוג ומפגש –מרחבים אלה כוללים את מפגשי יוזמות משותפים, מעגלי דיאלוג, הכשרה והשתלמויות, ועדות משותפות לעדכון תקנון ביה"ס, ועדות מועצת תלמידים, ועדות רכזי שכבה ,ועד הורים של ביה"ס , ועדות היגוי יישוביות, פורמים בנושא נוער ביישוב....

ההצלחה בבניית שותפות טובה בכל הרבדים חייבת להיבנות על בסיס יציב, העצמאות והאחריות של כל שותף מהשותפים השונים. ולמצוא את האיזון בין צרכים של אנשים שונים, זאת על ידי דיאלוג במפגש מפרה המאפשר לכל צד למצוא את עצמו ולמצוא את ה'ביחד' של השותפים.

**שותפות עם קבוצות שונות**

השותפות עם קבוצות שונות מבתי ספר וממגזרים שונים שבה מתאפשר ממעגלי היכרות ולמידה על האחר ועל עבודה "ביחד" עם קביעת מטרות משותפות ובניית תהליך ארוך טווח.

כביה"ס אנו מאמינים שבניית יוזמות ופרויקטים משותפים עם קבוצות שונות מאתנו – יהודים, נוצרים, דרוזים, בדואים, צ'רקסיים או אפילו עם קבוצות מהעולם מעניקות הזדמנויות שוות לתלמידים הנבדלים זה מזה מבחינת הגזע, המוצא האתני, המעמד חברתי, או כל קבוצה תרבותית אחרת, ועוזרות לתלמידים לגבש עמדות ולרכוש ידע ומיומנויות הנחוצים לתפקוד יעיל בחברה פלורליסטית ודמוקרטית. מטרה נוספת היא לעזור להם לתקשר, לנהל משא ומתן ולקיים יחסי גומלין עם תלמידים מקבוצות שונות במטרה ליצור קהילה אזרחית העובדת בשיתוף פעולה להשגת מטרות משותפות. המפגשים והפעילויות בין הקבוצות השונות נותנים הזדמנות להכרות מעמיקה ברמה אישית וחברתית , דיאלוג תוך שיח מוגן, ויצירת עבודה משותפת בעזרת מנחים מלווים.

**מי אנחנו?**

**בית ספר תיכון מקיף שאג'ור- מג'ד אל כרום**

**רקע הסטורי**

בי"ס תיכון "שאע'ור" נוסד בשנה"ל תשל"ט (1978), מספר בוגרים במחזור הראשון: 40 תלמידים.

סה"כ מספר הבוגרים בכל המחזורים 1- 35: 4500 תלמידים ותלמידות.

**כפר מג'ד אל כרום**

היישוב ממוקם בצדו הצפוני של [כביש 85](http://he.wikipedia.org/wiki/%D7%9B%D7%91%D7%99%D7%A9_85), צפונית-מערבית ל[כרמיאל](http://he.wikipedia.org/wiki/%D7%9B%D7%A8%D7%9E%D7%99%D7%90%D7%9C) ודרומית-מערבית לכפר [בענה](http://he.wikipedia.org/wiki/%D7%91%D7%A2%D7%A0%D7%94). תושבי מג'ד אל-כרום עוסקים בעיקר במפעלים, בבנייה ובתחום ההוראה. היישוב מונה כ- 15,000 תושבים. רוב האוכלוסייה נמצאת במצב סוציואקונומי נמוך כאשר רוב המשפחות מתפרנסות דרך מקור אחד בלבד.

המועצה המקומית האחראית על כל השירותים סובלת זה כבר כמה שנים טובות מגירעון גדול המשתקף במיליוני שקלים. דבר המשליך על מתן השירותים החיוניים והנדרשים לאוכלוסייה במיוחד ברמת שירותי הרווחה והחינוך . בעיות בולטות שמהן סובלת האוכלוסייה בכפר: בעיית תשתיות, בעיית צפיפות, מקורות מחייה, בעיות סביבה... בשל בעיות אלו גוברת האלימות במידה ניכרת בשנים האחרונות.

לפני חמש שנים ביה"ס נקלע למצבי סיכון שונים בהרבה כיוונים שהשליכו לרעה על תחושת השייכות והביטחון של התלמידים והמורים, מותו של המנהל בתאונת דרכים, ערבוב סמכויות בגלל שלא היו תפקידים ברורים, מקרי אלימות למיניהם וכו'.. ולכן , מונה מנהל חדש, הנהלה החדשה לביה"ס מינתה גם יועצת חדשה כדי לטפל ביחד עם צוות בית הספר בכל הבעיות לאור מצבי הסיכון שנתקל בהם ביה"ס .

לאור המצב שתואר לעיל והאווירה הקשה במיוחד שאפפה את בית הספר על כל שוכניו, המנהל החדש ראה לנכון ומתוך אחריות וצורך נחוץ לבנות תכנית ארגון חדשה שבה תכלול גם תכניות טיפוליות, חינוכיות וחברתיות כדי לאפשר אווירה לימודית משמעותית וגם שלבוגרים תהיה תעודת בגרות איכותית ושיהיו אזרחים תורמים למען החברה כולה בעתיד.

**חלק מתכניות ביה"ס**

* **בניית תקנון ביה"ס** – מנהל ביה"ס מינה צוות לבניית תקנון ביה"ס בהתאם לחוזרי מנכ"ל . תקנון זה נבנה בעקבות מפגשים בחדר מורים שבהם הצביעו על נקודות חשובות שצריך להתייחס אליהן בתקנון עם שיתוף התלמידים בשעת מחנך ועם ועד ההורים במליאה, מועצת תלמידים. אחרי הערות תלמידים, מורים, ועד הורים, התקנון פורסם באתר ביה"ס וכל הורה קיבל עותק ביד, וכל מחנך עבד על הטמעתו בשעת מחנך.
* **מינוי רכז וצוות משמעת** לאור המצב בביה"ס שהיה בגילוי סימני אלימות ונשירה, מנהל ביה"ס מינהרכזי משמעת וצוותשיעסוק בטיפול בענייני משמעת בכל השכבות ולעזור לתלמידים למצוא את מקומם והחזרתם לכיסא הלימוד. ובנוסף, מונה **רכז מוגנות** מטעם עיר ללא אלימות שתפקידו לשמש כאח בוגר שמלווה ומדריך את התלמידים שנמצאים במצבי סיכון מנשירה או מסיבות אחרות ומפנה ליועצת לטיפול.
* **שיפור המבנה הפיזי החיצוני והפנימי של ביה"ס ושל הכיתות**- מתנדבים מהכפר מתוכם בוגרי ביה"ס ביחד עם התלמידים צבעו וציירו את הקירות בצבעים ובציורים מאוד יפים בחצר ובכיתות. שתלו עצים ופרחים בגינות.. ובנוסף, מנהל ביה"ס אסף תרומות מנכבדי הכפר והצליח לשפץ את החצר המוזנח באבן משתלבת שבו יכולים התלמידים ליהנות בזמן הפסקה. כל זה נתן תחושה של מקום חובק ועוטף שבו היה שיפור בתחושת השייכות ושיפור באווירה הלימודית אצל התלמידים.
* **הכנסת התמחות תיירות**- המשלבת למידה והתנסות בשטח כאשר מקנה שתי תעודות מקצוע בהכרה של משרד התמ"ת.. התמחות מיועדת לתלמידים העולים מכיתה ט' עם ממוצע נמוך שתאפשר לאותם תלמידים חווית הצלחה וזכאות לבגרות עם ציונים טובים מאוד.
* **רפורמה חדשה בהתמחויות...** הוכנסו מגמות חדשות לביה"ס שיתנו מענה לכלל התלמידים ולפי תחומי ההתעניינות של כל תלמיד. מגמות אלו הן: הנדסת תכנה עם כימיה/פיזיקה, אלקטרוניקה וביולוגיה, ביולוגיה וכימיה, חשבונאות וכמיה, גיאוגרפיה ופיקוד ובקרה, מב"ר, תיירות. הכיוון הוא לתת מענה הולם גם לתלמידים ההישגיים וגם לתלמידים הבינוניים וגם למתקשים.
* **תכנית המעברים** כחלק מתכנית רצף יועצי (חטיבה- תיכון) שבו בונים בכל שנה תכנית מעברים לתלמידי כיתה ט' ולפיו: מפגשים להעלאת מוטיבציה לפני מבחנים, מפגשים עם תלמידי תיכון מהתמחויות שונות, ימים פתוחים בתיכון.. תכנית זו מטרתה להכין את התלמידים לקראת כניסתם לתיכון עם התייחסות לכל הקשיים הנלווים במעבר ובנוסף כל תלמיד נרשם להתמחות שהוא רוצה ומקבל בסוף כיתה ט' לאיזה התמחות הוא התקבל.
* **תכנית רצף פדגוגי**- שלושה מפגשים בשנה בין הרכזים מהחטיבה לבין רכזים מהתיכון במקצועות המדע, המתמטיקה והשפות כדי לבדוק תכנים והמשך לבניית תכניות העבודה.

**אקלים חינוכי מיטבי מיפוי צרכיהם של התלמידים**

* בשנת 2011 הועבר **שאלון אח"מ** (אקלים חינוכי מיטבי) ברמת התלמידים כדי לבדוק את מצבם של התלמידים בכמה רמות: תלמידים, מורים, ביה"ס.... עבדנו על מידת השייכות, תופעת האלימות, יחסי מורה תלמיד ויחסי תלמיד- תלמיד. בעקבות תוצאות השאלון, ראינו כמה נקודות חשובות שהיה צריך לשפר, לטפל ולבנות תכניות התערבות ,כגון:
* ***הגברת תחושת המוגנות והשייכות*** בביה"ס ובכיתה– בניית תקנון ביה"ס, המציב זכויות וחובות התלמיד ומשרטט גבולות התנהגות ודרכו נבנה מעקב בקרה ואכיפה.
* ***הפחתת מקרי האלימות והתנהגויות סיכון*** בביה"ס, כמו: פגיעה מילולית, פיזית, רכוש ביה"ס וניצול. בניית תכנית התערבות בנושא אלימות על גילוייה השונים וטיפול בנערים ובנערות בסיכון דרך פעילויות טיפוליות ובנוסף הפניה לאנשי מקצוע להמשך טיפול לפי הצורך.
* **הכשרת צוות ביה"ס בתחום איתור וטיפול בנוער בסיכון**, כדי לעזור לתלמידים בסיכון ולהקנות כלים להתמודדות בעת מצבי לחץ ומשבר, הודרכו חברי הצוות על כל מוריו ומחנכיו בנושא כדי לאתר סימני סיכון בשלב יותר מוקדם , ולהיעזר בגורמים הטיפוליים הבית ספרים ומחוץ לו.
* בניית **תכניות לפיתוח כישרונות לתלמידים מתקשים מבחינה לימודית, רגשית וחברתית**, כמו **תכנית מוזיקה** – הקמת מקהלה בית ספרית (מנצח, זמרים, נגן פסנתר, כינור, אורגן, עוד, גיטרה...), **קולנוע ודרמה** – הכנסת התכנית במסגרת השעות הבית ספרית לכיתות י', **חונכות אישית** בכל השכבות- תכנית גמ"לא, **התנדבות** בתוך ביה"ס ובקהילה- יום מעשים טובים ופעילויות התנדבות בקהילה (צביעת חצר ביה"ס, צביעת גני ילדים ע"י תלמידי יב', התנדבות בבית האבות בפעילויות משותפות....).
* **שילוב תלמידים בסיכון בחוגים טיפוליים** בשיתוף מרכז הנוער ביישוב: ספורט אתגרי, רכיבת סוסים, קונדיטוריה, קולנוע ודרמה..
* **שילוב תלמידים מתקשים מבחינה לימודית** בשיתוף מרכז הנוער ביישוב: ערבית, עברית, אנגלית ומתמטיקה.
* **שיפור האווירה הלימודית / חינוכית/ חברתית בביה"ס** ***ע"י נקיטת הצעדים שלהלן:***

בניית מאגר כלים למורה שיעזור לו בהתמודדות עם בעיות משמעת, בעיות התנהגות ובנשירה גלויה וסמויה. בנוסף, שילוב מורים ומחנכים בהשתלמויות לשעת מחנך בנושאי כישורי חיים. השתלמויות אלה עברו המורים במרכז פסג"ה בכפר וגם בביה"ס, שניתנו ע"י מרצים מומחים בעניין וגם ע"י מורים עמיתים (למידת עמיתים) שבמהלכם למדו מחנכים מעמיתיהם על הפעלות שהעבירו בהצלחה בכיתות שלהם. ליועצת של ביה"ס היה גם חלק נכבד בהעברת סדנאות בנושאים שונים שעשויים לתרום לשיפור מערכת היחסים בין המורה והתלמיד . בסדנאות האלה הושם דגש מיוחד על שיפור הדיאלוג בין מורה לתלמיד לצורך הגברת תחושת האימון והשייכות של התלמיד לביה"ס ולשיפור האווירה הלימודית בכלל .

* "**תכנית חדר שלווה"** – בהמשך לשותפות עם תכנית הלאומית 360 שמיד, יועצת ביה"ס ביקשה הכנסת תכנית חדר שלווה למתן מענה לתלמידים מתקשים מבחינה רגשית ונפשית, וכן בקשתה התקבלה. התכנית התחילה בספטמבר 2014 עם שלושה אנשי מקצוע : עו"ס, פסיכולוג, מטפלת באומנות. החדר פועל שלושה ימים בשבוע במשך 6 שעות לכל מטפל.
* **תכנית מיל"ה- פרויקט מובילים יחד למען הנוער ,** במרץ 2015 הסתיימה תכנית ראשונה של תכנית המשטרה מילה שמטרתה לתת הזדמנות לנוער שנפתח נגדם תיקים פליליים ולהשיבם לדרך הנכונה. הגיע לטקס המפכ"ל יוחנן דנינו וברך על הצלחת התכנית ועל רצונו להמשיך ולתמוך בתכנית זו בעתיד. סיימו בהצלחה שני תלמידים מבית ספרינו שעברו סדנאות וסיורים ע"י שוטרים במשך 6 חודשים. התלמידים קיבלו ליווי מעו"ס של הנוער ומהיועצת החינוכית וחלו שינויים משמעותיים על התנהגותם ועל הישגיהם של שני התלמידים בביה"ס.
* בניית **תכנית כישורי חיים** שמועברת ע"י היועצת בחדר מורים בנושאים שונים: דיאלוג מורה- תלמיד, איתור וטיפול בתלמידים מתקשים, לקות למידה, זהות, דמוקרטיה, רב תרבותיות, הכלה, העצמה אישית, אוורור רגשות, **תכניות התערבות ומניעה** כמו: אלימות למינה, זוגיות ללא אלימות, עישון, אלכוהול וסמים, גיל ההתבגרות...בשיתוף פעולה עם משטרת כרמיאל , יחידת הכלבנים במס בנמל חיפה, פקידי סעד, קציני נוער .
* **תחרויות ספורט** בין תלמידים – תלמידים. ובין תלמידים – מורים. ובין תלמידים+ מורים – הורים. הפעלות הספורט כללו הכנת ארוחות ע"י ההורים, התלמידים והמורים בשילוב עם הפעלות שונות וחלוקת גביעים לזוכים.
* **אולימפיאדות –** השתתפות בית הספר בתחרויות לאומיות ובין לאומיות וזכו במקום שלישי ורביעי בכדורגל, בכדורסל , תחרות מתמטיקה, תחרות כימיאדה..... שלושה תלמידים הגיעו לגמר וזכו לנסיעה לגרמניה דרך שגררות גרמניה "קרן יהאנס".
* **תכנית הכוון מקצועי-** מתן מענה, הכוונה וייעוץ לתלמידי ביה"ס מי'- יב' בנושא חלומות ובניית תמונת עתיד דרך יכולות, רצונות, תחביבים ובהתאם לכל ההיבטים המשפיעים על בחירת המקצוע כמו, כלכלי, דרישות שוק העבודה, חברתית, אישי .. הכנסת תכנית "אדם מילוא" בליווי פסיכולוג קליני ומתן מלגות לתלמידים משתתפים ובנוסף לעוד פעילויות בליווי יועצת ביה"ס ורכז האקדמיה כמו:ביקור בימים פתוחים במכללות מובלות ובאוניברסיטאות בארץ, השתתפות בתכניות אקדימה כמו: "אקדמיה בתיכון"...
* **פסיכומטרי-** במשך חמש שנים ביה"סאימץ תכניתלקורסי פסיכומטרי והודות לזה עשרות בוגרים הצטיינו וקיבלו ציונים מעל 600 ובנוסף לפטור באנגלית. בשנה האחרונה תכנית הפסיכומטרי הפכה להיות כחלק אנטגראלי מתכנית הלימודים של התלמידים במטרה להקטין לחצים בשעות אחרי צהרים של התלמידים.
* בניית **תכנית "מעורבות הורים"** – מתוך האמונה הנחושה שלנו בדבר חשיבותה של מעורבות ההורים בביה"ס למען שיפור האווירה הכללית במוסד וכדי לצור שיתוף פעולה מתמיד, פורה ואפקטיבי בין ההורים לבין ביה"ס, החדרנו תכנית מובנית למעורבות הורים. בראש תכנית זו עמד מורה ותיק חבר צוות ניהול ששימש בעבר רכז חינוך חברתי למשך שנים רבות. המורה הזה הוא בוגר תכנית להכשרת מנהלים באוניברסיטת חיפה ואחד הקורסים העיקריים בקורס עסק בנושא של מעורבות הורים. כל צוות המורים נטל חלק בהעברת התוכנית לפי שלבים מובנים והפרות המיוחלים לא איחרו לבוא. הורים רבים התחילו לגלות התעניינות בכל מה שהתרחש בביה"ס והתחילו לתת מזמנם וממרצם למען קידום תכניות למען התלמידים בתחום הלימודי והחברתי. התכנית שמה דגש מיוחד על בניית גשרים בין הורה- ילד והורה – מורה: הקניית כלים להתמודדות עם קונפליקטים לגיל ההתבגרות דרך מספר מפגשים שבעקבותם נוצר שינוי בתפיסת התלמיד וההורה לביה"ס והביא להבנה יותר מעמיקה בין ההורה לילדו. התכנית עמלה דרך הפעלות רלוונטיות על הגברת שיתוף פעולה בין המורים וההורים מתוך אמונה בדבר חשיבות שיתוף פעולה כזה למען קידום התהליך הלימודי והחינוכי בבית הספר.
* תכנית ענפה במסגרת **פעילויות של החינוך החברתי: מחויבות אישית ומעורבות בקהילה**: אנו מאמינים שאנו צריכים לחנך דור צעיר התורם למען האחר ולמען החברה שלו. התוכנית "מחויבות אישית ומעורבות חברתית " הינה תכנית חינוכית ערכית המתבססת על למידה התנסותית בשתי מערכות שונות: בבית הספר ומחוץ לכותלי בית-הספר – במוסדות וארגונים בקהילה. מטרתה העיקרית היא להכין את התלמיד להשתלבות בחברה הדמוקרטית הבוגרת – כאזרח מעורב ופעיל, המוכן לתרום לשיפור איכות החיים בקהילה בפרט ובמדינה בכלל. התוכנית מתבססת על התנסות מעשית של התלמיד, המאפשרת תרגום מעשי של הערכים הנלמדים בכיתה – הנתינה, עזרה לזולת ויצירת מחויבות לצורכי הפרט והקהילה. במהלך התוכנית פוגש התלמיד לראשונה תופעות חברתיות ומצבי חיים שלא התנסה בהם קודם לכן, תוך כדי מתן סיוע אנושי הדורש התמדה, אחריות ויצירת תקשורת בינאישית עם אוכלוסיות נזקקות שונות, כגון: זקנים, נכים, ילדים וכו'. התנסות זו מחזקת אצלו את תחושת האכפתיות, השייכות למקום ותחושת המסוגלות האישית. החל מתשע"ה, כל תלמיד חייב למלא אחר דרישות התוכנית שבה מתבקש לבצע 180 שעות במשך שלוש שנים החל מכיתה י'- יב' כחלק מדרישות הזכאות לבגרות.

תכנית מחויבות אישית ומעורבות חברתית עוסקת בתחומים רבים ומגוונים, בסוגיות ערכיות הקשורות לעזרה לזולת ומתן יחס תומך לחברה שאנו חיים בה, בעיבוד חוויית הנתינה ובהתמודדות עם קשיים במהלך העזרה והסיוע לזולת.

**דוגמאות לפעילות חברתית-**

* **התנדבות בקהילה** לימוד תלמידים צעירים בתחומי לימוד שמתקשים בהם, צביעת וציור גני ילדים, ניקוי כיכרות הכפר, שמיעת סיפורי סבא וסבתא וביקור בבית האבות, ביקור בבית חולים נהריה ובבית חולים איכלוב במחלקת ילדים חולי סרטן, הענקת מתנות ביום התינוק يوم الطفل , קריאת סיפורים באנגלית לכיתות ד' ו ה', מפגשים משותפים עם ביה"ס לחינוך מיוחד והפעלות שונות בין התלמידים... כל הפעילויות לעיל מטרתן הגברת תחושת השייכות לשכונה, לכפר ולחברה שבה אנו חיים, ממקום של נתינה ותרומה למען האחר, ממקום שייתן תרבות חדשה וממקום של אחריות ומחויבות.
* **מנהיגות צעירה** בשיתוף עם מרכז הנוער שבתוכה כוללת: מועצת תלמידים בית ספרית ורשותית, מדצ"ים , מתנדבים בקהילה, צופים- תלמידים לומדים להיות מנהיגים בתחומים שונים, קולנוע וצילום, סינמה דרמה.
* **מחויבות אישית**: תכנית התנדבות ספציפית לפי הצרכים ביישוב ולפי הנתונים של התלמידים המשתתפים כגון:מתנדבים בפרויקט גמל"א (עזרה לימודית, חברתית ורגשית בביה"ס יסודי) מתנדבים בקופת חולים (קבלת קהל, עזרה בקבלת תור), התנדבות בספרייה (עבודה עם תלמידים צעירים וקריאת סיפורים).
* **התרמת דם והתרמת איברים (כרטיס אדי)**- כל שנה תורמים כ 140 מנות דם וכ30 לכרטיס אדי.
* **שבוע הבריאות** – בכל שנה מארגנים שבוע בריאות מתוך מודעות בדבר חשיבות החינוך לחיים ולסביבה בריאים יותר.. בתכנונו ובבנייתו של שבוע זה משתתפים: תלמידים, יועצות, מורים, הורים, רופאים, אחיות, תזונאים, ספורטאים..במהלך שבוע זהש מתקיימות פעילויות, הרצאות וסדנאות שונות כגון: תזונה בריאה, רווחה נפשית, מין ומיניות, ספורט..
* טיול של כל התלמידים **בחיק הטבע** עם הפעלות חברתיות שונות במיוחד ביום ט"ו בשבט (عيد غرس الشجره). שבו נוטעים עצים ומנקים את הסביבה הקרובה ומדברים על נושא אדם ואדמה.

**תכניות פנים-חוץ לביה"ס ופרויקטים מיוחדים**

* **הפעלת תכנית אוהל "האחר הוא אני"** חודש שלם של פעילויות בחסות חברה ונוער, משרד העדות במשרד פנים בהשתתפות בתי ספר אחרים. התכנית כללה עבודה על נושאים שונים בנוגע לקבלת האחר דרך ערכים שונים: קבלה ללא תנאי, דיאלוג, בין שונות ושוויוניות, גזענות, נרטיב, דת... התקיימו מפגשים בין תלמידים מחטיבה ומתיכון עם תלמידים מביה"ס לחינוך מיוחד בכפר ובנוסף, התקיימו מפגשים עם תלמידים מבתי ספר מחוץ לכפר שהדת שלהם שונה. השתתפו כ 60 מנחים משכבת י"ב בהנחיית וליווי כל המעגלים והסדנאות שהתקיימו, ובנוסף, השתתפו כ 150 תלמידים ותלמידות נוספים לעוד פעילויות עם תלמידים: נוצרים, יהודים, צ'רקסיים, דרוזים ובדואים. בלטו שינויים בתפיסת כל המשתתפים באוהל זה כלפי האחר השונה ממני. התלמידים ניפצו סטריאוטיפים ודעות קדומות והתחילו להסתכל על האחר בגישה יותר חיובית ממקום שלהם. תכנית האוהל כללה גם הרצאות לאנשי דת בנושא סבלנות וסובלנות בדתות ומניעת אלימות . הגיעו לביה"ס אנשי דת מוסלמיים, דרוזים, נוצריים כדי שהתלמידים יכירו דתות אחרות והמשותף בנושא הסובלנות. היה אמור להגיע רב יהודי אבל התבטל המפגש בעקבות אירועי כפר קנא ואירועי ירושלים , למרות שראינו בזה חשיבות רבה, אבל היה קשה לקיים את ההרצאה כי התשתית לא הייתה מוכנה למפגש ראשוני זה.. אנו לא מוותרים על החלק החשוב בפאזל החברתי ולכן אנו נקדם מפגש מסוג זה בשנה הקרובה ועם הכנה טובה.
* **מפגשי דו – קיום** מאמינים בדו קיום ונאבקים בגזענות ובאלימות, על כן בתכנית השנתית שמים לעצמנו מטרות ויעדים ליישום יוזמות למפגשים רב תרבותיים כדי ללמוד אחד על השני ועל ה"ביחד" המשותף גם אם לא מסכימים. חלק ממפגשי הדו- קיום:

1. **בגבעת חביבה**: בכל שנה מתקיימים מס' מפגשים בין תלמידים מבית ספרינו עם תלמידים יהודים מבתי ספר אחרים. במפגשים אלה עובדים על: היכרות אישית, ערכים ונורמות בכל חברה, ועל צמצום דעות קדומות בין שני הצדדים דרך הפעלות שונות. (מאות תלמידים מכיתות י')
2. **מפגש עמיתים- עין גדי :** מפגש משותף כחלק מתכנית משותפת בין ביה"ס שאג'ור ובין בית ספר עין גדי שנערך בכל שנה( הביקורים הם לסירוגין: פעם במג'ד אל כרום ופעם שניה בעין גדי). תכנית של היכרות, פעילויות שונות בנושא: צמצום פערים חברתיים, סטיגמות ודעות קדומות, שוויוניות וצדק חברתי...(40 תלמיד מכל ביה"ס )
3. **ביה"ס "אם כף, אם אבטין" מהדרום** – מפגש בין 80 תלמידים מוסלמים ובדואים להכרות ערכים ונורמות בביה"ס תיכון שאע'ור. תרבות בדואית, תרבות מוסלמית ערבית .
4. **ביה"ס ריאלי חיפה**: מפגש בין 40 תלמידים מכיתות יב' עם 30 תלמידים מבה"ס ריאלי חיפה שמטרת המפגש היכרות ופעילות סביב היכרות של ערכים ונורמות..
5. **מפגש עם תיכון משגב** – מפגש בין 140 תלמידים בין שני בתי הספר בנס עמים בנושא למידה ביקורתית דרך המדיה והתקשות.
6. **תכנית חינוך לדמוקרטיה וחיי שותפות** **בחסות משרד החינוך**: במשך ארבע שנים, אנו מקדמים מפגשים משותפים עם הרבה בתי ספר ממגזר היהודי מטעם מרכז גבעת חביבה , מטרת המפגשים : עידוד לשיח פוליטי בנושאי שותפות וסולידריות עם האחר, זהות כפולה, נרטיב . חלק מהתוכנית מיושמת במערכת הלימודית השבועית בתוך בית הספר, כאשר הרכז של התוכנית מעביר פעילויות לחיים דמוקרטיים וקבלת האחר.

* **פרויקט "סובלנות בספרי הקודש"** : התכתבות אינטרנטית בין קבוצת תלמידים מכיתת י"ב לבין קבוצת תלמידים מבית ספר תיכון "דה – שליט" מרחובות בנושא : סובלנות בספרי הקודש: בקוראן ובתנ"ך. מורה בכיר מבית הספר שלנו ומורה בכירה מבית הספר ברחובות הובילו את הפרויקט הזה, שנחשב לאחד הפרויקטים הכי מוצלחים שהוביל בית הספר. התחנה השנייה בפרויקט הייתה שיחת skype שניהלו שתי הקבוצות משני בתי הספר ובה ניהלו התלמידים רב שיח סביב הנושא של סבלנות וסובלנות בספרי הקודש ודיברו על המקומות הספרי הקודש שיש בהם התייחסות לקבלת האחר ולסובלנות כלפי עמים אחרים שיש להם דת שונה. התחנה השלישית בפרויקט מוצלח זה היה ביקור התלמידים ומורתם מרחובות בבית הספר שלנו לפגישה משותפת ורב שיח סביב הנושא של הסובלנות בדת, בספרות ובתרבות. המפגש היה מאוד חם ולבבי והתלמידים משני בתי הספר התחברו במהירות וניהלו דיון עשיר ומפרה. למען האמת, ההתפעלות וההתלהבות של התלמידים במפגש זה הייתה רבה , ויש לציין שעד עצם היום הזה שומרים התלמידים על קשרים הדוקים ומתכתבים ביניהם גם בטלפון, גם בדוא"ל וגם בפייסבוק. התחנה האחרונה בפרויקט זה הייתה ביקור תלמידינו ברחובות בבית הספר "דה –שליט" .. הביקור היה מוצלח והתלמידים עשו ביחד פעילויות משותפות שהכינו מבעוד מועד בעזרת המורים.
* **פרויקט מונא- MOONA**

מונא – חלל לשינוי מרחב עשייה טכנולוגי חדשני לפיתוח מיומנויות, יזמיות ומוצרים. מונא הינו מרחב עשיה לצמיחה טכנולוגית וקידום שוויון הזדמנויות לכלל האוכלוסיות בגליל. הארגון רואה בהעצמת היזמות והחדשנות בתחומי הטכנולוגיה והחלל אמצעי בר-קיימא לפיתוח אזורי. בעזרת פיתוח מיומנויות, יזמיות ומוצרים מונא מייצרת מציאות חברתית חדשה ושוויונית בפריפריה הצפונית של ישראל. מונא נוסדה ב-2013 ע"י אסף ברימר, טייס חה"א לשעבר ויועץ לתעשייה האווירית.

מרכז מונא נפתח השנה ביישוב מג'ד אלכרום והצטרפו אליו כ13 תלמידים מצטיינים מבית ספרנו יחד עם כ10 תלמידים יהודים מבית ספר פסגות בכרמיאל ועם כ6 תלמידים מבית ספר תיכון דיר אלאסד. התלמידים עבדו יחד על פרויקט משותף והוא: בניית רובוט שישתתף בתחרות "פירסט" הארצית שנערכת כל שנה בתל אביב.. הקבוצה נפגשה במשך שלושה ימים בשבוע ועבדו בשעות לא שגרתיות למען סיום בניית הרובוט והצליחו במשימה המשותפת והשתתפו בתחרות וקיבלו פרס מכובד. ההצלחה של הפרויקט, מבחינתנו, היא לא רק בזכייה בפרס ובבניית הרובוט, אלא בעיקר בגיבוש קבוצה של תלמידים משני המגזרים שעבדו יחד למען מטרה משותפת וראו בהצלחה כהצלחה של כל הקבוצה, מה גם שגם ההורים משני המגזרים שליוו את הקבוצה נפגשו לא מעט פעמים בימים שהקבוצה הייתה מארגנת וניהלו שיחות ענייניות ומעניינות ודנו ביחד על דרכים להביא להצלחת בניהם המשתתפים בפרויקט.. ההורים משני המגזרים בישלו אוכל בכל ימי ההכנות לתחרות והביאו לתלמידים במרכז "מונא" וכולם אכלו מהאוכל של כולם.

**תכנית הרחפנים של "מונא"**

תלמידינו בכתה י' גם משתתפים בתכנית רב שנתית של רחפנים מטעם מרכז מונא שבה משתתפים הרבה קבוצות מהכפרים והערים השכנים יהודים וערבים. תלמידינו מתמודדים עם רמה הנדסית בסדר קושי עולה. בסוף תכנית לימודים (סוף שנת לימודים) כל הקבוצות נפגשות לתחרות מוגדרת.

התלמידים אשר היו פעילים בתוכנית וסיימו בכיתה י' ממשיכים בכיתה יא' למשימה מתקדמת יותר והם ישמשו כמנטורים לתלמידי כיתה י' הנכנסים לתוכנית. תכנית תלת שנתית לקבוצות מעורבות של בני נוער לפיתוח ובניית רחפנים לשימושים שונים, דוגמת איתור מפגעים סביבתיים וכדומה.

קהל היעד- כיתות י-יב , מבתי ספר כרמיאל, דיר אל אסאד, מג'ד אל כרום ומשגב, מספר משתתפים כ -6 תלמידים מכל ישוב – סה"כ 28.

**\* פרויקט שכנים – " جيران"- עמותת שכנים לפיתוח משותף בגליל**

החל משנת 2010 מקיימת עמותת הגליל לחינוך ערכי פעילות משותפת עם תלמידים מבית הספר התיכון אל שאג'ור במג'ד אל כרום .

מפגשי תלמידים ומעגלי שיח בין קבוצת תלמידים עם תלמידים ומורים יהודיים ולא יהודים מארץ ומחול בנושאים שונים. נושאי המפגשים: היכרות עם מערכת החינוך, דעות קדומות, נרטיב, נורמות וערכים, פוליטיקה.... שיח תרבותי ומגוון .

\***פרויקט סייטק-** מחנה קיץ לנוער מצטיין Scitech מפגש נוער באקדמיה – מפגש רב תרבותי מדברים בשפה אנגלית

הטכניון מקיים זו השנה ה 23 את מחנה המחקר הבינלאומי לנוער SciTech2014, בהשתתפות נערים ונערות בוגרי יא' ו- יב', מכל רחבי העולם.

המחנה מהווה הזדמנות חד פעמית לתלמידים מצטיינים בתחומי המדעים, להתנסות במחקר ברמה גבוהה בהנחייתם של חוקרי טכניון מנוסים. התכנית כוללת עבודת מחקר ייחודית, בה כל משתתף מבצע פרויקט מחקרי תוך שימוש במעבדות ובאמצעים המתקדמים של הטכניון.

בנוסף, המשתתפים ייהנו מפעילות חברתית ותרבותית הכוללת טיולים ברחבי הארץ, מהיכרות עם בני נוער מרחבי העולם וממתקני הנופש בקמפוס הטכניון, כדוגמת בריכת השחייה האולימפית ואולם הספורט ומתקניו. ביה"ס השתתף בתכנית בשנות 2013/2014 ובכל שנה התקבלו 2 תלמידים מצטיינים.

**\*פרויקט נוער שוחר מדע באוניברסיטת תל אביב- אוניברסיטת קיץ לנוער**

פרויקט זה כלל 60 בני נוער מכל רחבי הארץ, שמטרתו לתת הזדמנות למידה במרחב האקדמי ולקבל מלגות לימוד לשלושה קורסים ותקופת מחייה ומגורים בתקופת הקיץ. השתתפו בתכנית 4 תלמידים מצטיינים בכיתה יא' מבית ספרינו והצטיינה התלמידה שלנו "אסיל סלאמה" מכל הקבוצות המשתתפות אשר מונתה להנחיית כל המחנה בשפה האנגלית. וקיבלו 2 תלמידים מלגות בסך 25,000 ₪ עבור תקופת מגורים בתל אביב ושכר לימוד ל3 קורסים : כתיבה מדעית, פסיכולוגיה, מדעי מחשב וקיבלו על זה נק' זכות לקראת תואר ראשון

\* **פרויקט יוהנס**- השתתפו 6 תלמידים למשלחות לגרמניה להיכרות תרבות ולחיזוק הקשרים הישראליים הגרמניים. . מפגש בין נוער דובר אנגלית משתי המדינות אשר דנו דילמות ובעיות חברתיות ופוליטיות דרך יצירה ואומנות, שני תלמידים מבית ספרנו זכו להיות אחד מחברי המשלחת לגרמיה אשר מונה 20 תלמידי כיתות י"א מישראל.

\* **תחרות סקלר קאב-** במרץ השתתפו 18 מתלמידנו בכיתות יב' מחוננים בסבב הישראלי של ה-WSC, אשר התקיים בתיכון ליאו-בק שבחיפה. תחרות ברוח אקדמאית וחברתית בה מתחרות קבוצות שונות: דיבייט קבוצתי, כתיבה קבוצתית, אתגר 100 שאלות וחידון קבוצתי.

תלמידינו הגיעו להישגים מרשימים וכולם עברו בהצלחה לסבב הבינלאומי שיתקיים בקיץ באירלנד. הישגיהם מרשימים במיוחד חרף העובדה שזו הפעם הראשונה שבית ספר הלל משתתף בתחרות. יש לציין שבתחרות זו נפגשו תלמידינו עם תלמידים אחרים ממגזרים שונים וישבו ביחד במעגלי שיח ובתחרויות ופעילויות משותפות.

לאור הפירוט שלהלן המתאר את התהליך המהפכני שעבר ביה"ס במהלך חמש השנים האחרונות בכל המישורים ובכל ההיבטים, ובעקבות המדיניות העקבית שנקט מנהל ביה"ס בשיתוף פעולה מלא עם בעלי התפקידים, הצוות המוביל, צוות המורים, הפקידים והעובדים , ההורים וכל גורמי חוץ ובעיקר המועצה המקומית על כל מחלקותיה שיש להן קשר עם ביה"ס כגון: שירות פסיכולוגי, מחלקת שירותי הרווחה, מחלקת חינוך, הנדסה ועוד המשטרה הקהילתית ומשטרת כרמיאל, ובהמשך לכל התכניות לעיל, הנהלת ביה"ס שמה לנגד עיניה מטרות קונקרטיים ויעדים ברורות, שבהמשך גרמו לשינויים גדולים ומבורכים, והתחולל מהפך בביה"ס והפירות המיוחלים לא איחרו לבוא.

להלן עיקר השינויים והתמורות שהתחוללו בביה"ס :

1. האצלת סמכויות וחלוקת תפקידים ברורה ועבודת צוות משותפת.
2. גיבוש צוות מורים.
3. השתלבות מורים בהשתלמויות בית ספרית כגון: טיפול בילדים ובנוער בסיכון , כישורי חיים למחנכים, אורח חיים בריא..
4. רווחה נפשית לכל באי ביה"ס: תלמידים, מורים, עובדים, הורים... התעצמה באופן משמעותי את ההרגשה של השייכות למקום בקרב כלל אוכלוסייה הבית – ספרית.
5. פיתוח כישרונות שונים אצל תלמידים כגון: מוזיקה, ריקודים, צילום ועוד.., והופעת תלמידים בכל האירועים החגיגיים בביה"ס.
6. ירידה דרסטית מאוד של תופעת האלימות וגילוייה בביה"ס עד ל כ-אפס כמעט.
7. זכייתם של מס' תלמידים במקום ראשון, שני ושלישי בתחרויות ספורט ובאולימפיאדות שונות
8. עליה באחזור הבגרות מ 58.6 % ל 86% תוך 5שנים
9. הישגים גבוהים אצל עשרות תלמידים בציוני הפסיכומטרי (מעל ל 600) כולל פטורים באנגלית.
10. הישגים מרשימים לתלמידינו בכל התחרויות למיניהם הספורטיביים, החברתיים וגם המדעיים.

קבלת עשרות התלמידים, בוגרי בית הספר שלנו באוניברסיטאות ובמכללות מובלות בארץ ובחו"ל

1. קבלת פרס מקום שני במניעת אלימות מטעם ארגון המורים בשנת 2014.
2. קבלת מקום ראשון לתלמידים שצילמו ויצרו סרטון "מכורים לספרים לא לאלכוהול וסמים" מטעם האגודה למלחמה בסמים.

**סוף דבר**

בית הספר שלנו עבר, כאמור, טלטלה קשה מאוד ומיד כשנכנסתי לתפקידי כמנהל ידעתי שהמשימה אינה קלה, ובכל זאת האמנתי שההצלחה היא לא משימה בלתי אפשרית. האמנתי בצוות שלי ונתתי בהם אימון רב, וביחד חוללנו את המהלכים הנחוצים ואת השינויים המתבקשים.

**"איך בונים ספינה"? –** שואל אנטואן סנט אקזופרי, הסופר והמשורר הצרפתי והוא עונה:" אוספים אנשים ונוטעים בהם את האהבה והכמיהה לים הגדול, הרחב והאין סופי, ולא מקבצים אנשים ואומרים להם להכין תכניות, לאסוף חומרים ולבנות ספינה". משל הספינה של אנטואן סנט אקזופרי היה לי המנחה והמכוון בכל עשייתי הניהולית והחינוכית בבית הספר מאז קיבלתי עליי את התפקיד. האמנתי בכל רמ"ח איבריי שעל מנת להצליח בעבודת הקודש שלי כמנהל וכמחנך, ועל מנת לחולל את השינויים הנחוצים להצלחת המוסד שאנוכי עומד בראשו אני חייב לגרום לכך, שהצוות שלי על כל מרכיביו וגווניו יעבוד ממקום של אהבה למה שהוא עושה ומתוך אמונה בחשיבות העבודה שהוא עושה. המהפך האדיר שחוללנו בבית הספר הוא פרי של התלכדות סביב המטרות הנשגבות שהצבנו לעצמנו. בראש מעיינינו עמד הצורך להפוך את בית הספר למשכן חם החובק את בניו – שוכניו באהבה והם מחזירים לו אהבה תחת אהבה. צמצום גילויי האלימות בבית הספר עד לכמעט אפס הייתה הודות להשקעה שהשקענו בנושא החשוב ביותר והוא קבלת האחר. האחר שבין כותלי בית הספר וגם האחר שמחוצה לו. הפרויקטים העצומים שהובלנו בנושא הדו – קיום אשר פורטו לעיל תרמו תרומה רבה מאוד לחיזוק הקשרים באופן חסר תקדים בינינו לבין שכנינו הקרובים והרחוקים, והמון המון דעות קדומות וסטריאוטיפים נופצו. אלו לא היו סתם מפגשים טיפוסיים של דו קיום, אלא שבמהלך פרויקטים אלו נעשו תוצרים משמעותיים משותפים בתחומים שונים.

מאמצים בלתי נלאים הושקעו בתלמיד להפוך אותו להיות אזרח פעיל ויעיל למען הקהילה ולמען המדינה דרך תכניות בית ספריות בפנים ובחוץ בשיתוף עמותות, אקדמיה, משרדים ממשלתיים וארגונים שונים. עמלנו שנעשה היה מתוך אמונה איתנה בחשיבותה של עבודת קודש זו לצורך הבטחת אווירה לימודית שבה יוכל כל תלמיד למצות את יכולותיו והפוטנציאל שלו בכל התחומים ללא מפריע, ולמען חיים משותפים שמטרתם להכיר באחר ובייחודיות שלו, ולפעול בדרך הנכונה לחיות זה לצד זה בשלום ובשותפות רחוק מגזענות והדרה, ולחנך דור צעיר אוהב ותורם למען החברה כולה.. אנו יכולים היום להעיד בביטחון מלא שלאור התהליך שנעשה על כל שלביו שכבר נתן את פירותיו המיוחלים, בית הספר כיום הוא מקום שהן התלמידים, הן המורים, הן העובדים והן ההורים נהנים להיות בו: ללמוד, ללמד, לעבוד, לשתף פעולה ולהתנדב מקרב לב.

אנו תקווה שנזכה באימון שלכם ונוכל לזכות באות הנשיא מר ראובן ריבלין. אנו נמשיך להוביל תהליכים חינוכיים חשובים למען בניית דורות שאהבה, חוכמה, סבלנות, סובלנות, צדק ואמת יהיו נרות לרגליהם. אנו כמנהל וכצוות נמשיך לפעול באמונה נחושה וברצון עז למען רווחת התלמידים ולמען הגברת ההישגים שלהם בכל התחומים ולמען המשך הובלת תכניות ויוזמות משותפת עם בתי ספר ממגזרים שונים, ולמען הגברת תחושת אזרחות נאמנה וטובה שמובילה רק לחיי שותפות ושלום.

**בברכה**

**נאיף פרחאת**

**מנהל בית ספר תיכון שאע'ור – מג'ד אל כרום**

**ניסן – תשע"ה**